pythainlp/thai-financial-dataset huggingface dataset:
-----------------------------------------------------------------------
  ปัจจัยความเสี่ยง

  -----------------------------------------------------------------------

1.  ความเสี่ยงด้านการตลาด

ถึงแม้ว่าในกลุ่มอุตสาหกรรมยานยนต์จะมีแนวโน้มการเติบโตค่อนข้างสูงก็ตามแต่สภาวะการตลาด
ก็มีการแข่งขันสูงเช่นเดียวกัน
ประกอบกับมีผู้ประกอบการรายใหม่เข้ามาเพื่อรองรับการขยายตัวของตลาดดังนั้นบริษัทฯจึงได้ลงทุนเครื่องจักรและเทคโนโลยีที่ทันสมัยร่วมกับการวิจัยพัฒนาผลิตภัณฑ์เพื่อให้
ผลิตภัณฑ์ตรงกับความต้องการของผู้ประกอบการมากที่สุด
สำหรับฝ่ายการตลาดเองก็ปรับกลยุทธ์ทางการตลาดเน้นการบริการและตอบสนองความต้องการของลูกค้า

2. ความเสี่ยงด้านการเงิน

-   ความเสี่ยงจากอัตราแลกเปลี่ยน
    อย่างไรก็ตามบริษัทยังคงมีความเสี่ยงทางด้านการเงินอยู่บ้างในด้านอัตราแลกเปลี่ยนจากการนำเข้าวัตถุดิบเพื่อใช้ในการผลิตจากต่างประเทศซึ่งส่วนใหญ่เป็นสกุลเงินเยนญี่ปุ่นและดอลล่าร์สหรัฐ
    แต่บริษัทได้ทำการป้องกันความเสี่ยงจากอัตราแลกเปลี่ยนดังกล่าวโดยการทำสัญญาซื้อขายเงินตราต่างประเทศไว้ล่วงหน้าบางส่วน
    โดยในการตัดสินใจซื้อขายดังกล่าวขึ้นอยู่กับคณะกรรมการบริหารเป็นผู้พิจารณาอนุมัติในการดำเนินการ
    โดยทำการประเมินจากสภาวะการณ์เศรษฐกิจและแนวโน้มอัตราแลกเปลี่ยนในช่วงนั้นๆ
    ตลอดจนได้คำปรึกษาและการดูแลจากบริษัทผู้เชี่ยวชาญด้านการเงินเป็นผู้ให้คำปรึกษา

-   ความเสี่ยงจากอัตราดอกเบี้ย
    ความเสี่ยงจากอัตราดอกเบี้ยนี้เกิดจากความผันผวนของอัตราดอกเบี้ยในตลาดในอนาคตซึ่งจะส่งผลกระทบต่อการดำเนินงานและกระแสเงินสดของบริษัท
    อย่างไรก็ตามบริษัทฯได้ดำเนินการปิดความเสี่ยงจากอัตราดอกเบี้ยเงินกู้ระยะยาวและระยะสั้นบางส่วน
    แต่ยังคงเหลือเงินกู้ระยะสั้นส่วนน้อยที่บริษัทฯมิได้ปิดความเสี่ยง

3. ความเสี่ยงด้านการให้สินเชื่อ

บริษัทฯมีความเสี่ยงด้านการให้สินเชื่อที่เกี่ยวเนื่องกับบัญชีลูกหนี้การค้าอย่างไรก็ตาม
บริษัทฯไม่คาดว่าบริษัทฯจะได้รับความเสียหายที่เป็นสาระสำคัญจากการเก็บหนี้จากลูกหนี้
เนื่องจากลูกหนี้ส่วนใหญ่มีความสามารถในการชำระหนี้ดี
แต่อย่างไรก็ตามบริษัทฯได้กำหนดวงเงินสินเชื่อทางการค้าของลูกค้า
แต่ละรายและตรวจสอบวงเงินสินเชื่อคงเหลือก่อนการอนุมัติขายเพื่อเป็นการปิดความเสี่ยงในระดับหนึ่ง

ความเสี่ยงด้านการบริหาร

บริษัทฯมีการประสานงานกับคู่สัญญาในเรื่องข้อมูลต่างๆที่มีความสำคัญต่อการบริหารต้นทุนการผลิตให้เป็นไปอย่างมีประสิทธิภาพ
เช่น ข้อมูลเกี่ยวกับการเคลื่อนไหวของราคาวัตถุดิบที่ใช้ในการผลิต
การคาดการณ์แนวโน้มราคาและปริมาณวัตถุดิบในอนาคต
จนถึงการให้คำปรึกษาแก่บริษัทในการจัดหาวัตถุดิบชนิดต่างๆ เพื่อทดแทนวัตถุดิบที่ใช้อยู่
(ซึ่งในขณะนั้นอาจมีราคาสูง หรือขาดแคลน) ทั้งนี้เพื่อให้ได้ผลิตภัณฑ์ที่มีคุณภาพ
และมาตรฐานที่กำหนดไว้ ประกอบกับการจัดหาวัตถุดิบภายในประเทศ และต่างประเทศ
มีการบริหารอย่างมีระบบ และมีการป้องกันอย่างดีเสมอมา
ประกอบกับบริษัทฯมีความได้เปรียบในด้านการจัดซื้อวัตถุดิบ
เนื่องจากบริษัทฯยังคงเป็นผู้นำด้านการตลาด
ปริมาณการใช้วัตถุดิบจึงมีปริมาณที่มากเมื่อเทียบกับผู้ผลิตในอุตสาหกรรมเดียวกันด้วยเหตุนี้บริษัทฯจึงมีอำนาจในการต่อรองราคาที่ค่อนข้างสูง
-----------------------------------------------------------------------
  ข้อมูลอื่นที่เกี่ยวข้อง

  -----------------------------------------------------------------------

นายทะเบียนหุ้น ฝ่ายทะเบียนหุ้น

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

62. ถนนรัชดาภิเษก แขวงคลองเตย เขตคลองเตย

  กรุงเทพฯ 10110

ผู้สอบบัญชี บริษัทสำนักงาน เอินส์ แอนด์ ยัง จำกัด

 คุณสายฝน อินทร์แก้ว

 ผู้สอบบัญชีรับอนุญาต เลขทะเบียน 4434

 ชั้น 33 อาคารเลครัชดา คอมเพล็กซ์ 

193/136-137 ถนน รัชดาภิเษก กรุงเทพฯ 10110

ที่ปรึกษากฎหมาย บริษัท ที่ปรึกษากฎหมายสากล จำกัด

175. อาคารสาทรซิตี้ทาวเวอร์ ชั้น 18

ถนนสาทรใต้ กรุงเทพฯ 10120
-----------------------------------------------------------------------
  11. รายการระหว่างกัน

  -----------------------------------------------------------------------

ในรอบระยะเวลา 3
ปีที่ผ่านมาไม่มีการนำเงินที่ได้จากการเสนอขายหลักทรัพย์ไปใช้กับบุคคลที่มีผลประโยชน์ร่วม

ระหว่างปี บริษัทฯมีรายการธุรกิจที่สำคัญกับบริษัทย่อย และบริษัทที่เกี่ยวข้องกัน
(เกี่ยวข้องกันโดยการมีผู้ถือหุ้นและ/หรือกรรมการร่วมกัน)
ซึ่งส่วนใหญ่เกี่ยวเนื่องกับการซื้อและขายสินค้า การให้เช่าสินทรัพย์และการให้บริการ
รายการธุรกิจดังกล่าวเป็นไปตามเงื่อนไขหรือเกณฑ์ที่ตกลงร่วมกันระหว่างบริษัทฯและบริษัทเหล่านั้น
และเป็นไปตามปรกติธุรกิจซึ่งอยู่ภายใต้ arm’s length basis

บริษัทฯได้ทำสัญญาเพื่อให้เช่าที่ดิน
อาคารและเครื่องจักรและอุปกรณ์แก่บริษัทย่อยและบริษัทที่เกี่ยวข้องกัน
สำหรับการให้เช่าพื้นที่บริษัทฯได้ให้ผู้ประเมินราคาอิสระ
(บริษัทซึ่งได้รับการอนุมัติจากสำนักงานกำกับหลักทรัพย์และตลาดหลักทรัพย์) เป็นผู้ประเมินราคา
ซึ่งราคาที่บริษัทฯให้เช่านั้นสูงกว่าราคาประเมินของบริษัทดังกล่าว
สำหรับในด้านค่าสาธารณูปโภคคำนวณจากราคาทุนบวกกำไร

รายการระหว่างกันคณะกรรการตรวจสอบได้สอบทานการทำรายการที่มีความเกี่ยวโยงกัน
และรายการที่มีความขัดแย้งทางผลประโยชน์
เพื่อให้มั่นใจว่าบริษัทได้ปฏิบัติเป็นไปตามเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์โดยครบถ้วน
สารบัญ

หน้า

+-----------+----------------------------------------------+----------+
| ส่วนที่ 1    | ข้อมูลสรุป (Executive Summary)                  | 1        |
+-----------+----------------------------------------------+----------+
|           |                                              |          |
+-----------+----------------------------------------------+----------+
| ส่วนที่ 2    | บริษัทที่ออกหลักทรัพย์                              |          |
+-----------+----------------------------------------------+----------+
|           | 1. ปัจจัยความเสี่ยง                              | 2        |
+-----------+----------------------------------------------+----------+
|           | 2. ลักษณะการประกอบธุรกิจ                        | 4        |
+-----------+----------------------------------------------+----------+
|           | 3. การประกอบธุรกิจแต่ละสายผลิตภัณฑ์                | 11       |
+-----------+----------------------------------------------+----------+
|           | 4. การวิจัยและพัฒนา                             | 20       |
+-----------+----------------------------------------------+----------+
|           | 5. ทรัพย์สินที่ใช้ในการประกอบธุรกิจ                  | 22       |
+-----------+----------------------------------------------+----------+
|           | 6. โครงการอนาคต                              | 24       |
+-----------+----------------------------------------------+----------+
|           | 7. ข้อพิพาททางกฏหมาย                           | 25       |
+-----------+----------------------------------------------+----------+
|           | 8. โครงสร้างเงินทุน                             | 26       |
+-----------+----------------------------------------------+----------+
|           | 9. การจัดการ                                  | 27       |
+-----------+----------------------------------------------+----------+
|           | 10. การควบคุมภายใน                            | 33       |
+-----------+----------------------------------------------+----------+
|           | 11. รายการระหว่างกัน                           | 34       |
+-----------+----------------------------------------------+----------+
|           | 12. ฐานะการเงินและผลการดำเนินงาน               | 35       |
+-----------+----------------------------------------------+----------+
|           | 13. ข้อมูลอื่นที่เกี่ยวข้อง                           | 46       |
+-----------+----------------------------------------------+----------+
|           |                                              |          |
+-----------+----------------------------------------------+----------+
| ส่วนที่ 3    | การรับรองความถูกต้องของข้อมูล                     | 50       |
+-----------+----------------------------------------------+----------+
| เอ        | รายละเอียดเกี่ยวกับผู้บริหารและผู้มีอำนาจควบคุมของบริษัท  | 53       |
| กสารแนบ 1 |                                              |          |
+-----------+----------------------------------------------+----------+
| เอ        | รายละเอียดเกี่ยวกับกรรมการของบริษัทย่อย             | 67       |
| กสารแนบ 2 |                                              |          |
+-----------+----------------------------------------------+----------+
-----------------------------------------------------------------------
  เอกสารแนบ 2 รายละเอียดเกี่ยวกับกรรมการบริษัทย่อย

  -----------------------------------------------------------------------

[TABLE]
6. โครงการในอนาคต

บริษัท อีโนเว รับเบอร์ (ประเทศไทย) จำกัด (มหาชน)
มีแผนงานขยายกำลังการผลิตในสายการผลิตหลักทั้งชิ้นส่วนยาง อุตสาหกรรม
และยางนอก-ยางในรถจักรยานยนต์ เพื่อรองรับการขยายตัวของอุตสาหกรรมยานยนต์

[]
4. การวิจัยและพัฒนา

1.  นโยบายในการวิจัยและพัฒนา

การวิจัยพัฒนาสายการผลิตชิ้นส่วนยางอุตสาหกรรม

ปัจจุบันผลิตภัณฑ์ชิ้นส่วนอุตสาหกรรมในลักษณะของกลุ่มยานยนต์และอุตสหกรรมอื่น ๆ มีความก้าวหน้า
และมีการแข่งขันกันอย่างมาก จากสภาพการเติบโตของตลาดชิ้นส่วนอุตสาหกรรมเหล่านี้
ทำให้บริษัทผู้ผลิตต้องมีการวิจัยและพัฒนา ให้ทันต่อระยะเวลาและความต้องการของลูกค้า
ในส่วนของการวิจัยและพัฒนาได้มีการวางแผนรองรับการเปลี่ยนแปลงที่
เกิดขึ้นไม่ว่าจะเป็นการนำเข้าเครื่องมือที่ทันสมัย การสร้างสรรค์เทคโนโลยีใหม่ ๆ
รวมถึงการพัฒนาความรู้ความสามารถของบุคลากร

ในปี 2548 นี้ การวิจัยและพัฒนาในส่วนการออกแบบ
ได้มีการพัฒนาการออกแบบเครื่องมือที่ใช้ในการผลิต รวมถึงออกแบบผลิตภัณฑ์ โดยใช้ software
ที่มีประสิทธิภาพสูง เช่น CATIA CAD Design และ FEA เป็นต้น การค้นคว้าหาวัตถุดิบ สารเคมี
และเทคโนโลยีที่ทันสมัยอย่างไม่สิ้นสุด ร่วมกับการผลิต โดยการใช้เครื่องจักรที่ทันสมัย อาทิเช่น
เครื่อง CV-extrusion ซึ่งใช้ในกระบวนการผลิต โดยอาศัย Infrared Technology
ควบคุมการทำงานด้วยระบบคอมพิวเตอร์ เพื่อเพิ่มศักยภาพในกระบวนการผลิต

สำหรับปี 2549 นอกจากจะมีการลงทุนเครื่องจักรที่ทันสมัย
ไม่ว่าจะเป็นในส่วนของกระบวนการผลิตและเครื่องมือทดสอบ เช่น Salt Spray machine, Low
Temperature Test เป็นต้น ยังมีการลงทุนเพิ่มเติมในด้านการวิเคราะห์สารปนเปื้อน ด้วยเครื่อง
EDX ใช้หลักการ X-ray ด้วยคลื่น Fluorescent
ทำให้สามารถทดสอบการปนเปื้อนในผลิตภัณฑ์ได้เองภายในบริษัทฯ
โดยผ่านการควบคุมจากบุคลากรที่มีความรู้และความเชี่ยวชาญ
ทำให้ได้ผลิตภัณฑ์ที่มีมาตรฐานและได้รับการไว้วางใจจากลูกค้า
ทั้งหมดนี้เพื่อมุ่งเน้นที่จะรักษาความเป็นผู้นำด้านการวิจัยและพัฒนาเพื่อก้าวไปพร้อมกับเทคโนโลยีที่ทันสมัยอย่างต่อเนื่อง

ยางนอก-ยางใน รถจักรยานยนต์

การวิจัยและพัฒนายางนอก
ยางในรถจักรยานยนต์ได้มีการพัฒนาอย่างต่อเนื่องตามการขยายตัวของตลาดโดยรวม
ทั้งในและต่างประเทศ ซึ่งเพิ่มขึ้นกว่า 10% เมื่อเทียบปีที่ผ่านมา สำหรับการพัฒนาในตลาด OEM
ยังคงมุ่งเน้นไปตามแนวโน้มของรถจักรยานยนต์ โดยเฉพาะรถจักรยานยนต์ประเภทสกูตเตอร์ ขนาด
14 นิ้ว และ 16 นิ้ว โดยในปีที่ผ่านมา หลายค่ายพยายามแข่งกันออกรุ่นใหม่ ๆ
เพื่อตอบสนองความต้องการของลูกค้าอย่างต่อเนื่อง

[] ในส่วนตลาดทดแทนได้มีการพัฒนาผลิตภัณฑ์ยางรุ่นพิเศษ (Premium Quality) คือ WINGS
RACING SERIES เพื่อตอบลนองต่อการแข่งขันรถจักรยานยนต์ทางเรียบโดยเฉพาะ
โดยมีให้เลือกหลายขนาดด้วยกัน ทั้งยางมี่ต้องใช้ยางในและไม่ต้องใช้ยางใน (Tubeless)

[] สำหรับตลาดต่างประเทศได้มีการพัฒนาผลิตภัณฑ์อย่างต่อเนื่องเช่นกัน
โดยทางเรียบได้พัฒนาในรุ่น M1 และในยางประเภทกึ่งวิบาก ได้พัฒนาในรุ่น TRAILS เพิ่มขึ้นด้วย
ตลอดจนการพัฒนายางที่ใช้ในอากาศหนาวหรือ เรียกว่า SNOW TIRES เพิ่มขึ้นด้วย
โดยปัจจุบันมีขนาดให้เลือกมากกว่า 20 ขนาด และได้รับการตอบสนองจากตลาดยุโรปเป็นอย่างดี

4.2 ค่าใช้จ่ายในการวิจัยและพัฒนา

  ------------------------------ ---------------------------------------
                                 (หน่วย : พันบาท)

  ปีบัญชี                           ค่าวิจัยและพัฒนา

  2546                           63,691.48

  2547                           54,611.03

  2548                           65,129.19
  ------------------------------ ---------------------------------------
7. ข้อพิพาททางกฎหมาย

บริษัทฯ และบริษัทย่อยไม่มีข้อพิพาททางกฎหมายแต่อย่างใด ไม่ว่าจะเป็น

1. คดีที่อาจมีผลกระทบด้านลบต่อสินทรัพย์ของบริษัทหรือบริษัทย่อย

หรือ 2. คดีที่กระทบต่อการดำเนินธุรกิจของบริษัทอย่างมีนัยสำคัญ 

หรือ 3. คดีที่มิได้เกิดจากการประกอบธุรกิจโดยปกติของบริษัท

[]
แบบ 56-1

แบบแสดงรายการข้อมูลประจำปี

สิ้นสุดวันที่ 30 กันยายน 2548

บริษัท อีโนเว รับเบอร์ (ประเทศไทย) จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1. ปัจจัยความเสี่ยง 4

2. ลักษณะการประกอบธุรกิจ 6

3. การประกอบธุรกิจของแต่ละสายผลิตภัณฑ์ 10

4. การวิจัยและพัฒนา 21

5. ทรัพย์สินที่ใช้ในการประกอบธุรกิจ 23

6. โครงการในอนาคต 24

7. ข้อพิพาททางกฎหมาย 25

8. โครงสร้างเงินทุน 26

9. การจัดการ 27

10. การควบคุมภายใน 39

11. รายการระหว่างกัน 41

12. ฐานะการเงินและผลการดำเนินงาน 42

13. ข้อมูลอื่นที่เกี่ยวข้อง 50

ส่วนที่ 3 การรับรองความถูกต้องของข้อมูล 51

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุม 55

เอกสารแนบ 2 รายละเอียดเกี่ยวกับกรรมการของบริษัทย่อย 70

เอกสารแนบ 3 อื่น ๆ 71
10. การควบคุมภายใน

ในการประชุมคณะกรรมการบริษัท ครั้งที่ 6/2548 เมื่อวันที่ 24 พฤศจิกายน 2548
โดยมีกรรมการตรวจสอบทั้ง 3 ท่านเข้าร่วมการประชุม
คณะกรรมการได้ใช้แบบประเมินความเพียงพอของระบบการควบคุมภายใน
และทำการซักถามข้อมูลจากฝ่ายบริหารแล้ว จึงทำการประเมินระบบการควบคุมภายใน 5 ด้าน ดังนี้

1) ด้านองค์กรและสภาพแวดล้อม

คณะกรรมการบริษัทเป็นผู้อนุมัติแผนการดำเนินงานเป็นประจำทุกปี
โดยมอบหมายให้ฝ่ายบริหารนำไปดำเนินการเพื่อให้บรรลุแผนการดำเนินธุรกิจที่กำหนดไว้
รวมทั้งจัดให้มีโครงสร้างการบริหารงานที่มีประสิทธิภาพ จัดให้มีนโยบายในการกำกับดูแลกิจการ
จริยธรรมธุรกิจ และจรรยาบรรณพนักงาน ไว้เป็นลายลักษณ์อักษร
เพื่อเป็นแนวทางในการปฏิบัติตนของผู้บริหาร และพนักงาน นอกจากนี้
ยังมีการกำหนดอำนาจดำเนินการไว้เป็นคู่มือในการปฏิบัติงานของพนักงาน
โดยมีการแบ่งแยกการทำธุรกรรมในด้านต่าง ๆ ออกเป็นหมวดหมู่
และกำหนดระดับของการอนุมัติไว้อย่างชัดเจน

2) ด้านการบริหารความเสี่ยง

บริษัทฯ มีประชุมเพื่อประเมินความเสี่ยง สรุปประเด็น
และวิเคราะห์ถึงเหตุการณ์ที่จะทำให้ปัจจัยที่เป็นความเสี่ยงเกิดขึ้นอย่างสม่ำเสมอ เพื่อทำแผนธุรกิจ
นอกจากนี้ ได้มอบหมายให้หน่วยงานที่เกี่ยวข้อง
คอยติดตามดูแลเหตุการณ์ที่อาจเป็นสาเหตุของปัจจัยความเสี่ยง
และทบทวนผลการปฏิบัติงานของการบริหารจัดการความเสี่ยงอย่างสม่ำเสมอ
เพื่อป้องกันและลดความเสี่ยงที่อาจเกิดขึ้น
โดยมีสำนักงานตรวจสอบภายในช่วยติดตามการปฏิบัติงานต่าง ๆ อีกทางหนึ่งด้วย

3) ด้านการควบคุมการปฏิบัติงานของฝ่ายบริหาร

บริษัทฯ มีการกำหนดขอบเขตอำนาจอนุมัติของฝ่ายบริหารและพนักงานแต่ละระดับไว้อย่างชัดเจน
มีการทบทวนเป็นระยะ
เพื่อให้แน่ใจว่าขอบเขตและอำนาจอนุมัติที่กำหนดยังมีประสิทธิภาพที่จะป้องกันการเกิดทุจริตได้
นอกจากนี้ กรณีที่บริษัทฯ มีการทำ ธุรกรรมกับบุคคลที่เกี่ยวโยงกัน บริษัทฯ
ได้ปฏิบัติตามประกาศของคณะกรรมการตลาดหลักทรัพย์แห่งประเทศไทย เรื่องการ
เปิดเผยข้อมูลและการปฏิบัติการบริษัทจดทะเบียนในรายการที่เกี่ยวโยงกัน

4) ด้านระบบสารสนเทศและการสื่อสารข้อมูล

บริษัทฯ
จัดให้มีข้อมูลและรายละเอียดที่สำคัญเพียงพอต่อการพิจารณาและตัดสินใจเสนอต่อคณะกรรมการ
โดยได้จัดส่งให้กรรมการพิจารณาล่วงหน้าก่อนการประชุม
และจัดทำรายงานการประชุมที่มีสาระสำคัญครบถ้วน นอกจากนี้ บริษัทฯ
มีการจัดเก็บรายงานการประชุม รายละเอียดประกอบวาระการประชุม
และเอกสารทางบัญชีไว้ครบถ้วน ตามระยะเวลาที่กำหนด

5) ด้านระบบการติดตาม

[] บริษัทฯ มีการติดตามผลการดำเนินงานและเปรียบเทียบกับเป้าหมายที่กำหนดไว้อยู่เป็นประจำ
ในรอบปีบัญชี 2548 นี้ คณะกรรมการตรวจสอบได้มีมติให้บริษัท ดีลอยท์ ทู้ช โธมัทสุ ไชยยศ จำกัด
ทำการตรวจสอบภายในหัวข้อ IED Subcontracting System
และรายงานผลการตรวจสอบตรงต่อคณะกรรมการตรวจสอบ เพื่อรับทราบและให้คำปรึกษาแนะนำ
โดยมีฝ่ายบริหารร่วม รับทราบเพื่อนำไปปรับปรุงแก้ไข นอกจากนี้
ยังได้มอบหมายให้สำนักงานตรวจสอบภายในตรวจติดตามการปฏิบัติตามคำแนะนำที่
ได้รับอย่างใกล้ชิด

[] จากการประเมินการควบคุมภายในทั้ง 5 ด้านดังกล่าวข้างต้น คณะกรรมการบริษัท
ไม่พบสิ่งแสดงเหตุจากข้อ บกพร่องเกี่ยวกับระบบการควบคุมภายใน และเห็นว่า บริษัทฯ
มีระบบการควบคุมภายในที่เพียงพอและเหมาะสมกับการ ดำเนินงานของบริษัทฯ นอกจากนี้ บริษัทฯ
มีการจัดวางระบบป้องกันการใช้อำนาจหน้าที่ไปในทางมิชอบและการปฏิบัติตนของฝ่ายบริหารและพนักงานที่อาจก่อให้เกิดความขัดแย้งทางผลประโยชน์
ทั้งในกรอบของบริษัทฯ และบริษัทย่อย เชื่อได้ว่า สามารถป้องกันการนำทรัพย์สินของบริษัทฯ
ไปใช้โดยมิชอบหรือโดยมีอำนาจไม่เพียงพอได้
เอกสารแนบ 3 รายงานการกำกับดูแลกิจการ

รายงานของคณะกรรมการตรวจสอบประจำปี 2548

คณะกรรมการตรวจสอบได้ปฏิบัติหน้าที่ตามกฎบัตรคณะกรรมการตรวจสอบ
ซึ่งได้รับการปรับปรุงและอนุมัติจากที่ประชุมคณะกรรมการบริษัทเมื่อวันที่ 11 กุมภาพันธ์ 2548

โดยได้มีการสอบทานความเหมาะสมและประสิทธิภาพของระบบการควบคุมภายใน
ทั้งจากบริษัทที่ว่าจ้างให้เป็น ผู้ตรวจสอบภายใน หน่วยงานตรวจสอบภายในของบริษัทฯ
และผู้ตรวจสอบบัญชี รวมถึงให้คำแนะนำกับฝ่ายบริหารในการผลักดันให้บริษัทฯ
มีการบริหารความเสี่ยง ตลอดจนการจัดการความเสี่ยงเพื่อให้การดำเนินงานมีประสิทธิผลมากยิ่งขึ้น
พร้อมทั้งส่งเสริมให้บริษัทฯ ดำเนินงานในทิศทางตามกฎเกณฑ์ กฎหมาย และข้อบังคับที่เกี่ยวข้อง

สำหรับรอบระยะเวลาบัญชี 2548 (1 ตุลาคม 2547–30 กันยายน 2548)
คณะกรรมการตรวจสอบมีการประชุมเพื่อหารือประเด็นต่าง ๆ โดยมีรายละเอียดการดำเนินการ
ดังนี้

1. พิจารณาสอบทานงบการเงินรายไตรมาส และงบการเงินประจำปี 2548
ร่วมกับฝ่ายบริหารและผู้สอบบัญชี เพื่อให้มั่นใจว่า
รายงานทางการเงินได้จัดทำขึ้นอย่างถูกต้องตามที่ควร ตามหลักการบัญชีที่รับรองโดยทั่วไป
พร้อมทั้งให้ข้อสังเกตและข้อเสนอแนะแนวทางการแก้ไขการดำเนินการเพื่อให้เกิดประโยชน์แก่บริษัทฯ
ต่อไป

2. พิจารณาการทำรายการระหว่างกันของบริษัทฯ ให้มีความสมเหตุสมผล
และเป็นธรรมทั้งเงื่อนไขและราคา เพื่อประโยชน์สูงสุดของบริษัทฯ
และเป็นไปตามเกณฑ์ซึ่งตลาดหลักทรัพย์แห่งประเทศไทยกำหนด

3. พิจารณาแผนการตรวจสอบภายใน โดยให้บริษัท ดีลอยท์ ทู้ช โธมัทสุ ไชยยศ จำกัด
เป็นผู้ดำเนินการตรวจสอบภายในหัวข้อ “IED Subcontracting System”
ซึ่งผู้ตรวจสอบภายในได้มีการรายงานตรงต่อคณะกรรมการตรวจสอบ พบว่า
ไม่มีประเด็นที่เป็นนัยสำคัญ อีกทั้งได้รับความร่วมมือจากทุกหน่วยงานในการตรวจสอบเป็นอย่างดี
พร้อมทั้งมอบหมายให้หน่วยงานตรวจสอบภายในของบริษัทฯ
ตรวจติดตามและดำเนินการปรับปรุงในประเด็นหัวข้อที่ผู้ตรวจสอบภายในแนะนำ
และรายงานตรงต่อคณะกรรมการตรวจสอบ เพื่อให้มีระบบการควบคุมภายในที่ดี

4. การกำกับดูแลกิจการที่ดี บริษัทฯ
ให้ความสำคัญในการบริหารงานตามหลักการกำกับดูแลกิจการที่ดี เพื่อสร้างความเชื่อมั่นให้กับผู้ถือหุ้น
ผู้ลงทุน และผู้ที่เกี่ยวข้องทุกฝ่าย จึงร่วมกันกับฝ่ายบริหารในการพิจารณาจัดทำร่างนโยบาย
การกำกับดูแลกิจการ จริยธรรมธุรกิจ และจรรยาบรรณพนักงาน เพื่อให้บริษัทฯ
นำไปเป็นแนวทางในการปฏิบัติตนในการดำเนินธุรกิจและเป็นหลักยึดถือในการทำงาน
ซึ่งคณะกรรมการบริษัทได้เห็นชอบแล้ว

[] 5. ประเมินและทบทวนความเพียงพอของระบบการควบคุมภายใน พบว่าบริษัทฯ
มีระบบการควบคุมภายในที่ เพียงพอและเหมาะสม และมีการกำกับดูแลกิจการที่มีความโปร่งใส
ส่วนที่ 1 ข้อมูลสรุป (Executive Summary)

บริษัท อีโนเว รับเบอร์ (ประเทศไทย) จำกัด (มหาชน) ดำเนินธุรกิจในอุตสาหกรรมยานยนต์
มาตั้งแต่ปี 2512 ใช้ชื่อย่อหลักทรัพย์ IRC โดยมีบริษัท ไออาร์ซี (เอซีย) รีเสิร์ช จำกัด บริษัท
คินโนะ โฮชิ เอ็นจิเนียริ่ง จำกัด และ บริษัท ไอ อาร์ ซี ระยอง จำกัด เป็นบริษัทย่อย และบริษัท
อีโนเว รับเบอร์ เวียดนาม จำกัด เป็นบริษัทร่วมทุน
มีรายละเอียดในการประกอบธุรกิจแต่ละบริษัทดังนี้

บริษัท อีโนเว รับเบอร์ (ประเทศไทย) จำกัด (มหาชน) แบ่งสายการผลิตออกเป็น 4
สายการผลิต คือ 1. ชิ้นส่วนยางอุตสาหกรรม 2. ยางนอกรถจักรยานยนต์ 3.
ยางในรถจักรยานยนต์ 4.วงล้อรถจักรยานยนต์ และจำหน่ายให้กับบริษัทผู้ผลิตรถยนต์
รถจักรยานยนต์ทั้งในประเทศและต่างประเทศ (Original Equipped Manufacturer : OEM)

สำหรับด้านสภาวการณ์ตลาดและการแข่งขันในปีนี้ บริษัทฯ ยังคงเป็นผู้นำตลาดได้อย่างต่อเนื่อง
จากการที่บริษัทฯ มีสินค้าหลายรูปแบบและมีการพัฒนาสินค้าอย่างต่อเนื่อง
เพื่อสนองตอบต่อความต้องการของลูกค้า สำหรับในสายการผลิต ชิ้นส่วนยางอุตสาหกรรม บริษัทฯ
ได้แบ่งการจำหน่ายตามกลุ่มลูกค้า เช่น Automotive Group, Sub Automotive, Spare
parts, Motorcycle Group, Sub Motorcycle, Non Automobile และ Export
ซึ่งบริษัทฯ ยังคงรักษาตลาดในกลุ่มต่าง ๆ ได้เป็นอย่างดี
รวมทั้งเพิ่มช่องทางขยายฐานไปยังกลุ่มต่าง ๆ เพิ่มขึ้น บริษัทฯ พร้อมที่จะผลักดันตลาดส่งออก
โดยร่วมกิจกรรมกับ กรมส่งเสริมการส่งออก
และได้รับความไว้วางใจให้ร่วมเดินทางไปแสดงสินค้าในประเทศที่กรมส่งเสริมการส่งออกเป็นผู้หาประเทศและตลาดที่น่าสนใจทั้งตลาดเก่าและตลาดใหม่
ในส่วนตลาดในประเทศ บริษัทฯ เองก็มีการจัดกิจกรรมเพื่อส่งเสริมด้านการขาย
ตลอดจนการวิจัยพัฒนายางสำหรับการแข่งขันทั้งทางตรงและทางเรียบ
เพื่อส่งเสริมการแข่งขันรถจักรยานยนต์อย่างถูกต้องในสนามแข่ง
ช่วยส่งเสริมให้การขยายตัวของตลาดในประเทศสูงถึง 20%

บริษัท ไอ อาร์ ซี (เอเชีย) รีเสิร์ช จำกัด ดำเนินธุรกิจด้านการวิจัยและพัฒนา ก่อตั้งขึ้นในปี
พ.ศ.2538 โดยให้บริการด้านการวิจัยและพัฒนาเทคโนโลยีด้านการยางให้กับกลุ่มบริษัท IRC

บริษัท คินโนะโฮชิ เอ็นจิเนียริ่ง จำกัด ดำเนินธุรกิจผู้ผลิตแม่พิมพ์โลหะ
และได้รับการส่งเสริมการลงทุนจาก BOI และในปัจจุบันจำหน่ายให้กับบริษัท อีโนเว รับเบอร์
(ประเทศไทย) จำกัด (มหาชน) แต่ในอนาคตจะผลิตให้กับบริษัทอื่นต่อไป

บริษัท ไออาร์ซี-ระยอง จำกัด
จัดตั้งโดยมีวัตถุประสงค์เพื่อรองรับการผลิตยางนอกยางในรถจักรยานยนต์ ณ นิคม
อุตสาหกรรมสยามอิสเทิร์น อินดัสเตรียลพาร์ค แต่เนื่องจากภาวะเศรษฐกิจที่ชะลอตัว
จึงยังไม่เปิดดำเนินกิจการ

บริษัท อีโนเว รับเบอร์ เวียดนาม จำกัด เป็นบริษัทร่วมทุนระหว่าง Asian Rubber
(Singapore) Co., Ltd. 60% บริษัท อีโนเว รับเบอร์ (ประเทศไทย) จำกัด (มหาชน) 10
% Sao Vang Rubber (Vietnam) Co., Ltd. 30% โดยมีทุนจดทะเบียน 10 ล้านเหรียญสหรัฐ
ดำเนินธุรกิจผลิตยางนอก-ยางใน รถจักรยานยนต์ และรถจักรยาน

[]

[] บริษัทฯ ตระหนักถึงความสำคัญของการกำกับดูแลกิจการที่ดีและได้ดำเนินการอย่างต่อเนื่อง
เพื่อให้บริษัทฯ
สามารถดำเนินธุรกิจให้มีการเติบโตอย่างต่อเนื่องมั่นคงภายใต้การบริหารงานที่มีประสิทธภาพและโปร่งใส
สร้างความเชื่อมั่นและ ผลประโยชน์สูงสุดกับองค์การและผู้ถือหุ้น

ในรอบหลายปีที่ผ่านมา บริษัทฯ พยายามตอบสนองนโยบายของภาครัฐในด้านการประหยัดพลังงาน
บริษัทฯ สร้างนโยบายและปลูกจิตสำนึกในการประหยัดพลังงานกับพนักงาน ส่งผลให้ในปีนี้บริษัทฯ
ได้รับรางวัลองค์กรที่ดำเนินการอนุรักษ์พลังงานดีเด่น ประจำปี 2548 (Energy Awards)
ประเภทโรงงานควบคุม หมวดอุตสาหกรรมเคมี จากกระทรวงพลังงาน
8. โครงสร้างเงินทุน

8.1 หลักทรัพย์ของบริษัท

บริษัทมีทุนจดทะเบียน 200 ล้านบาท เรียกชำระแล้ว 200 ล้านบาท แบ่งเป็นหุ้นสามัญ
200,000,0000 หุ้น มูลค่า หุ้นละ 1.- บาท

8.2 ผู้ถือหุ้น

รายชื่อผู้ถือหุ้นสูงสุด 10 รายแรก ณ วันปิดสมุดทะเบียนผู้ถือหุ้นล่าสุด (วันที่ 7 กุมภาพันธ์ 2548)

  ----------------------------------------------------- ------------ -------
  รายชื่อผู้ถือหุ้น/กลุ่มผู้ถือหุ้น                                   จำนวนหุ้นที่ถือ   %

  1. บริษัท อีโนเว รับเบอร์ จำกัด ประเทศญี่ปุ่น                   68,600,000   34.30

  2. กลุ่มตระกูลลี้อิสสระนุกูล                                  68,503,000   34.25

  3. CITIGROUP GLOBAL MARKETS LIMITED-CUSTOMER SAFEKEEP 6,235,000    3.12
  ACCOUNT                                                            

  4. นางเพาพิลาส เหมวชิรวรากร                             5,212,000    2.61

  5. น.ส.วนิดา โคมทองสถิตย์                                3,385,000    1.69

  6. นายวิริยะ ตรังอดิศัยกุล                                  3,137,800    1.57

  7. นางวราณี เสรีวิวัฒนา                                   2,672,000    1.34

  8. นายวรชัย โรจนวรกุล                                   2,183,750    1.09

  9. น.ส.มาซามิ อาทิตย์เรืองสิริ                              2,000,000    1.00

  10. กองทุนเปิด อยุธยาเทคโนโลยี                            1,900,300    0.95
  ----------------------------------------------------- ------------ -------

8.3 นโยบายการจ่ายเงินปันผล

บริษัทฯ มีนโยบายการจ่ายเงินปันผลไม่เกินร้อยละ 65 ของกำไรสุทธิหลังหักภาษีเงินได้นิติบุคคล
โดยพิจารณาตามผลประกอบการในงวดบัญชีประจำปี

[] บริษัทย่อย บริษัทย่อยจะจ่ายเงินปันผลให้บริษัทฯ ตามผลการดำเนินงานของบริษัทย่อย
13. ข้อมูลอื่นที่เกี่ยวข้อง

[]- ไม่มี -
11. รายการระหว่างกัน

11.1 รายการระหว่างกันกับบุคคลที่อาจมีความขัดแย้ง

ในระหว่างปี 2548 ที่ผ่านมา บริษัทฯ มีรายการธุรกิจที่สำคัญกับบริษัทย่อย และบริษัทที่เกี่ยวข้องกัน
(เกี่ยวข้องกัน โดยการมีผู้ถือหุ้นและ/หรือกรรมการร่วมกัน)
ซึ่งส่วนใหญ่เกี่ยวเนื่องกับการซื้อและขายสินค้า การให้เช่าสินทรัพย์ และการให้/รับบริการ
รายการธุรกิจดังกล่าวเป็นไปตามเงื่อนไขหรือเกณฑ์ที่ตกลงร่วมกันระหว่างบริษัทฯ และบริษัทเหล่านั้น
และเป็นไปตามปกติทางธุรกิจ ซึ่งอยู่ภายใต้ arm’s length basis

โดยบริษัทฯ ได้เปิดเผยข้อมูลรายการระหว่างกัน เช่น ลักษณะรายการ มูลค่ารายการ
นโยบายในการกำหนดค่าตอบแทน ไว้ในหมายเหตุประกอบงบการเงินข้อ 5 แล้ว

11.2 ความจำเป็นและความสมเหตุสมผลของการทำรายการกับบุคคลที่อาจมีความขัดแย้ง

รายการระหว่างกันของบริษัทฯ ที่เกิดขึ้นส่วนใหญ่ เป็นรายการระหว่างบริษัทฯ
กับกิจการที่มีความเกี่ยวเนื่องกับการประกอบธุรกิจของบริษัทฯ
ซึ่งจะมีส่วนช่วยให้การดำเนินธุรกิจเกิดความคล่องตัว
และนำไปสู่การพัฒนาและการเจริญเติบโตแบบยั่งยืน
และการทำรายการดังกล่าวเป็นไปโดยยึดถือประโยชน์ของบริษัทฯ
และผู้ถือหุ้นที่จะได้รับทั้งในปัจจุบันและอนาคตเป็นที่ตั้ง
มิได้กระทำเพื่อจำหน่ายถ่ายโอนประโยชน์ของกิจการมหาชนออกไปยังบุคคลที่เกี่ยวข้องแต่อย่างใด

11.3 มาตรการ/ขั้นตอนการอนุมัติการทำรายการระหว่างกัน

บริษัทฯ
มีการกำหนดเรื่องการขออนุมัติการทำรายการระหว่างกันไว้อย่างชัดเจนในอำนาจดำเนินการของบริษัทฯ
และบริษัทย่อย ซึ่งสอดคล้องกับข้อกำหนดของตลาดหลักทรัพย์แห่งประเทศไทย

4.  นโยบาย/แนวโน้มในการทำรายการระหว่างกันในอนาคต

บริษัทฯ ยังคงมีการทำรายการระหว่างกันกับบุคคลที่เกี่ยวโยงกันอยู่
หากแต่รายการระหว่างกันที่เกิดขึ้นส่วนใหญ่ เป็นรายการที่บริษัทฯ ต้องดำเนินการเพื่อประกอบธุรกิจ
และเป็นไปตามเงื่อนไขการค้าทั่วไป

สำหรับในปีนี้ขนาดรายการให้เช่าพื้นที่การผลิตแก่บริษัทที่เกี่ยวโยงกันเพิ่มสูงขึ้นนั้น
เนื่องจากมีการให้เช่าพื้นที่ เพิ่มเติม โดยรายการดังกล่าวบริษัทฯ
มีนโยบายให้ผู้ประเมินราคาอิสระเข้ามาทำการประเมิน และนำเสนอคณะกรรมการ
ตรวจสอบเพื่อพิจารณา

[]บริษัท ฯ มีการควบคุมการทำรายการระหว่างกันเพื่อไม่ให้เกินสัดส่วนที่ควรจะเป็น
และควบคุมเกณฑ์การอนุมัติการทำรายการ
เพื่อให้เป็นไปตามที่ตลาดหลักทรัพย์แห่งประเทศไทยกำหนด